Frankrike advarer Tyrkia mot alenegang i Syria - adressa.no
Frankrike advarer Tyrkia mot alenegang i Syria
Publisert: 07.10.2019 17:40 Sist oppdatert: 07.10.2019 17:57
Tyrkisk alenegang i Syria vil kunne skade den regionale stabiliteten, advarer det franske utenriksdepartementet i en uttalelse mandag.
Tyrkia har varslet at landet vil rykke inn i områder langs grensen som nå kontrolleres av den kurdiske YPG-militsen, for så å flytte millioner av flyktninger dit.
USAs president Donald Trump har gitt Tyrkia grønt lys til å gjennomføre militæroperasjonen, selv om kurderne har vært USA og andre vestlige lands viktigste allierte i kampen mot IS.